Ote Amurin maalta tulleesta kirjeestä
Ote Amurin maalta tulleesta kirjeestä eräältä siirtolaiselta joka nuoruuden aikansa on viettänyt täällä keskisuomen saloissa.

Strelsk, Maalisk. 22 p. 1870.

Rakas veli!

Kirjeesi Heinäkuun 23 päivältä viime
vuonna sain minä 7 p:nä tässä kuussa.
— — — Syyskuun 5 p:nä tulimme onnellisesti 
10 kuukautta viivyttyä matkalla
Nahotkan kaupuntiin. Nahotka ei ole juur
suuri kaupunti, siellä löytyy ainoastaan 9
taloa, paitsi muutamia makasiiniä, yksi höyryllä 
käypä mylly ja saha. Suomalaisia
siellä asuu ainoastaan viisi henkeä, muut
asukkaat ovat suurimmaksi osaksi venäläisiä 
virkamiehiä ja sotamiehiä paitsi muutamia 
kiinalaisia ja saksalaisia. Me aijoimme 
ensiksi ottaa asuntomme lähellä kaupuntia, 
vaan kun ei löydetty mieluista
paikkaa, niin purjehtimme 9 päivä Syyskuuta 
sieltä tänne Strelskiin, joka on 5
penikulmaa Nahotkasta, ja täällä 
 asua. Ilman sitä oli meillä siitä etuakin, 
kun täällä löytyi kolme kiinalaisten 
vanhaa asun-huonetta, jotka vähällä
työllä saimme korjatuksi ja joissa nyt asumme. 
Vuoden kuluessa rakennamme
kolme uutta asunhuone-riviä ynnä muuta.—

Talvi on ollut erittäin kylmä täällä, eli
keskimäärin 20° celsius ja lunta on ollut
vahvassa; näin ei kuulu ennen olleen.

Tästä maasta en vielä voi antaa tarkkaa 
kertomusta. Maan laatu on hyvä.
Kaloja kuulutaan saatavan paljon. Syksyllä 
ostimme 5 ruplalla 100 lohta, noin
3–5 naulan painoisia. Valas-kaloja löytyy 
täällä myös. Puu laji on suuremmaksi 
osaksi tammea, koivua ja niiniä y. m.
Metsästäminen on varsin hyödyttävää.
Tavallisemmat metsä-eläimet ovat hirviä,
mehtäsikoja ja pukkia y. m.

Eläimiä meillä on tällä kertaa ainoastaan 
21 veto-härkää ja 2 hevosta, vaan
aivotaan ostaa 40 lehmää. Kaikki ostettava 
on täällä kalliissa hinnassa, vaan
kun on myymistä saa tavarallaan hyvän
voiton. Suoloilla olemme voittaneet
1,000%; ne maksaa täällä ruplan puuta;
voista maksetaan rupla naulasta; maidosta
40 kopeekkaa pullosta. Toisten aivon kertoa 
enemmän. — — — — — — — —
Sano terveisiä — — tuttaville kaukana
asuvalta veljeltäs.

Leo.

Amurinmaa
Siirtolaisuus
Uudelleen julkaistut kirjeet